कम्प्युटर बताई कि आपके बेटा-बेटी बड़ भईला प कईसन लगिहे
अमेरिका में शोधकर्ता एगो अयीसन कम्प्युटर सॉफ्टवेयर बनवले बाड़े, जवना से आपके इ पाता चल जायी कि, आपके बेटा भा बेटी बड़ होखला प कईसन लगिगे।
ए सॉफ्टवेयर में जसही आप अपना बच्चा के फोटो अपलोड करब, इ सॉफ्टवेयर ओ बच्चा के जीवन के अलग-अलग पड़ाव (उमर) के अलग-अलग फोटो आपके देखाई। ए सॉफ्टवेयर से आपके पाता चल जायी कि जीवन के कवन उमर में आपके बच्चा के चेहरा में कवन बदलाव आई।
सॉफ्टवेयर के बनावे वाला लोग के दावा बा कि एकरा से 80 साल तक के उमर के चेहरा के अनुमान बहुत सटीक तरीका से लगावल जा सकता।
यूनिवर्सिटी ऑफ वॉशिंगटन के कंप्यूटर अवरू इंजिनियरिंग विभाग के असिस्टेंट प्रफेसर ईरा केमेलमाचेर सिजरमैन के अनुसार ए सॉफ्टवेयर से पहिले मात्र एगो फोटो के बल प बच्चा के चेहरा में होखे वाला बदलाव के अंदाज़ा लगावल पहिले बहुत मुश्किल रहे, लेकिन ए सॉफ्टवेयर के आवे से इ काम अब आसान हो जायी।
सॉफ्टवेयर निर्माता के कहनाम बा कि ओ लोग के पास कई हज़ार लोग के जीवन के अलग-अलग पड़ाव के तस्वीर बिया, अवरू इ सॉफ्टवेयर ओहि तस्वीर अवरू इंटरनेट प उपलब्ध डाटा के आधार प अंदाज़ा लगावेला।
एहसे अब चिंता छोड़ दी कि आपके बेटा-बेटी बड़ भईला प कईसन लगिहे, बस ओ लोग के प्रकृतिक अवस्था में फोटो लिहि अवरू सॉफ्टवेयर में अपलोड क के जान लिहि कि आपके बेटा-बेटी के चेहरा में बड़ भईला प कवन बदलाव होई।
bho_Deva bho_Deva bho_Deva bho_Deva bho_Deva bho_Deva bho_Deva